Zimný štadión Ondreja Nepelu

Zimný štadión Ondreja Nepelu (sponzorský názov Tipos Aréna) je zimný štadión a multifunkčná hala v bratislavskej mestskej časti Nové Mesto na ulici Odbojárov 9, ktorý bol rekonštruovaný v rokoch 2009 – 2011. Dejiny História zimného štadióna sa začala písať 14. decembra 1940. Vtedy bola otvorená prvá verejná ľadová plocha, práve na mieste, kde je teraz Tipos Aréna. V rokoch 1948 a 1949 boli okolo ľadovej plochy postavené betónové tribúny na státie pre 11 000 ľudí. V roku 1958 bola ľadová plocha zastrešená kvôli konaniu majstrovstiev Európy v krasokorčuľovaní. Takisto bolo vytvorených vyše 4 000 miest na sedenie. Predposledná výrazná rekonštrukcia prebehla v období rokov 1990 a 1992. Išlo o výraznú zmenu interiéru haly. Bratislava totiž mala hostiť majstrovstvá sveta v ľadovom hokeji 1992. Obmenili sa tak šatne, bol zrušený sektor na státie a štadión dostal novú oceľovú strechu. Do roku 2008 bola kapacita štadióna 8 350 divákov na sedenie vrátane sky boxov, sky Lounge a čestnej tribúny. Posledná rekonštrukcia 23. apríla 2009 sa začala rekonštrukcia štadióna k Majstrovstvám sveta v ľadovom hokeji 2011. Jej súčasťou bola obmena strešnej konštrukcie a výmena celej technológie. Pribudla aj druhá tréningová plocha. Kapacita štadióna sa zvýšila na 10 055 miest. Počas rekonštrukcie sa zbúralo až 80 percent pôvodného štadióna. V priebehu rekonštrukcie odohrával svoje domáce zápasy tím HC Slovan Bratislava v Ružinove na Zimnom štadióne Vladimíra Dzurillu. Podujatia Športové podujatia Výber najvýznamnejších športových podujatí: Na Zimnom štadióne Tipos arény sa odohrali aj dva prípravné zápasy pred sezónou NHL s domácim klubom HC Slovan Bratislava. 30. september 2008: HC Slovan Bratislava vs. Tampa Bay Lightning (Tampa Bay vyhrala v predĺžení 3:2)2. október 2011: HC Slovan Bratislava vs. New York Rangers (New York vyhral 4:1) Koncerty Dopravné spojenie TIPOS Aréna (Zimný štadión) Česká (Odbojárov) (stav k 2. septembru 2024) Galéria Referencie Iné projekty Commons ponúka multimediálne súbory na tému Zimný štadión Ondreja Nepelu Externé odkazy Oficiálne stránky, nepela-arena.eu Archivované 2019-04-22 na Wayback Machine Na stránkach STaRZ-u Najstarší zimný štadión na Slovensku otvorili pred 80 rokmi Archivované 2026-02-07 na Wayback Machine